Pročko, Jozef, poslanec NR SR (2023-11-16):
Takže vás budú upozorňovať, ale ostatných, svojich, nie. A toto budú robiť. Ale venujem sa, tej kultúre sa budem venovať ďalej, že, píšu, že vláda bude maximálne, účelne a efektívne využívať finančné prostriedky z eurofondov v rámci programu Slovensko a plánu obnovy. Viete, ako ich využívali doteraz? Pani ministerka Laššáková tesne pred svojím koncom rozdala svojim ľuďom peniaze. Toto je ich kultúra. Toto oni budú robiť. O kultúre ani, ani nič! Žiadne konkrétnosti, nič, nič, nič, len balast a balast. No a posledný je šport. Vilo Tankó sa bude tomu venovať oveľa viac, takže ja len stručnejšie. Naozaj keď hovoríme o tom, že musíme skvalitniť naše školstvo, musíme hovoriť aj o tom, aby sme zlepšili podmienky telesnej a športovej výchovy. A ja chcem poďakovať Kučerovi, Nemcovi, Šofranko, Šefčíkovi a ďalším, ktorí sme sa tomuto venovali. Píšete, že podpora pohybových športových aktivít a zdravého životného štýlu detí a mládeže bude zahŕňať kvalitnejšiu telesnú a športovú výchovu, krúžky a športové súťaže. Spytujem sa vás: Ako? Ako? Ako?! Nič konkrétne. Ako zabezpečíte kvalitnejšiu telesnú a športovú výchovu? Zabezpečíte asistentov na hodinách? Alebo zabezpečíte individuálnu prípravu? My sme urobili konkrétne kroky, aby naše deti boli pohybovo zapojené v škole, kde trávia veľkú časť svojho detstva a urobili sme Aktívna škola, projekt Aktívna škola. Tento projekt, už máte v ňom zapojených cez 400 škôl a treba v ňom pokračovať. Potrebujeme kvalitných trénerov, učiteľov, ale aj športovcov. Vychovávame, na našich športových vysokých školách týchto vychovávame. Potrebné, aby sme tam dávali peniaze! My sme za to, aby sa tie peniaze tam dávali, ale opakujem, po skúsenostiach s vami, čo tu mám za tých tri a pol roka, čo, čo vyšlo na povrch, ja viem, čo ste dvanásť rokov robili, ako ste, ako ste drancovali aj šport! My súhlasíme, aby tie peniaze išli do mládeže, ale robme to systémovo! Viete, koľko máme na Slovensku registrovaných športovcov? Len 4 % populácie. Je to málo, je to veľmi málo. Do športu treba priniesť systémové, konkrétne kroky. Naozaj toto PV, PVV je vágne, všeobecné, tak ako ste to rozprávali aj kolegovia, je to naozaj len balast. Je to balast! A už ste tu, už ste sa, už Pellegrini tu predtým rozprával o tom, že aká tu bude kultúra, ako sa to všetko zmení, ako PVV bude iné, no poču... vidíte, čo robia. Fico pred voľbami v médiách bol pečený-varený, Markíze poskytoval vyhlásenia, Aktualitám, Denníku N. Teraz: Preč-preč, choďte odo mňa preč, vy o mne rozprávate špatne. A v 1998 ja som moderoval ten míting v Markíze, keď Fico stál a rozprával, že musí byť sloboda slova, musíme mať aj kritické slová. Dneska Fico? Dneska je z neho jeden arogantný rozdávač peňazí našim ľuďom. Toto je Robo Fico! Pellegrini tu rozprával, aká tu bude iná úroveň. Aká iná úroveň? Pozerajte sa, čo robia za mnou, čo robia za mnou predsedovia. Oni sa bavia, oni vás majú na saláme, oni, im je to jedno, im, oni nevedú tú schôdzu. Oni nevedú tú schôdzu. Pellegrini? Samozrejme, že využil Matoviča, ale dobre, nech potrestá Matoviča, potrestaj ho, že tam mal osobný konflikt s, jak sa volá? M... M... M..., ten ich hovorca? (Reakcia z pléna.) Mažgútom? Trhačom káblov, ako som už povedal. Trhač káblov Mažgút. No tak mali svoj konflikt. Ale Pellegrini, šikovný to chlapček, ktorý vie aj na traktoríku chodiť, ktorý vie aj psíka venčiť, ktorý sa vie do kroja aj obliecť, tak tento chlapec šikovný vie spraviť to, že novinárov obmedzí na základe toho, že Matovič je ten zlý! Toto budú robiť! Toto je ich PVV-čko! Rozprávajú hneď v úvode, ako budú pre národ, pre ľudí... no pre seba. Viete, prečo idú obmedziť neziskovky? Viete, prečo idú obmedziť ľudí? No potrebujú peniaze našim ľuďom, veď to stálo všetko veľa peňazí, tá podpora! Potrebujú im naliať peniaze. A to budú robiť. Nič iné, len toto budú robiť. A ja sa chcem obrátiť na mojich kolegov, ktorých, naozaj aj ten vzadu, sedí tu celý čas, ja sa chcem na nich obrátiť. Kolegovia, poslanci, ktorí ste noví, ktorí ste prišli, ja neverím, že vaše deti vychovávate, že tuto na stole máš doma 10 euro a to 10 euro môžeš ukradnúť? Nie. Ako ich vychovávaš doma deti? Tieto peniaze si nemôžete zobrať. Musíte povedať ďakujem. Ja verím, milí kolegovia z poslaneckých klubov HLAS, SNS a SMER, ktorí ste noví, že viete, čo je česť. Viete, že kradnúť sa nemá. A keď sa nebude kradnúť, tak bude aj pre tých dôchodcov, pre vaše deti, bude aj pre ostatných. Ja vás poprosím, ste noví, ja verím, že vidíte, čo robil Žiga, Kaliňák. Vy ste nepočuli tie nahrávky, Ficove, z chaty? Kde Fico rozprával o tom, ako sa tu kšeftovalo. Ja som hlboko presvedčený, že máte svoju česť, že máte svoje svedomie, veď ste tu advokáti. Ja vás prosím, ja vás prosím, toto PVV-čko je balast. Je to obyčajná šunka, ktorú vám takto Fico hádže. Ale ja vás prosím, čestne a poctivo robte, tak ako ste tu prisahali. Ďakujem. (Potlesk.)